الطريق ديال البلطيق
{{مقالة مقطوعة من شجرة}}
[[فيشي:Baltic Way in Moteris magazine.jpeg|تصغير|السلسلة د الناس لي ربطات لعواصم د بلدان لبلطيق [[طالين]]، [[ريڭا]] و [[ڤيلنيوس]]]]
'''الطريق ديال البلطيق''' (أولا كما كيسمّيوه حتى "سلسلة الحرية")<ref>{{cite book| title=Central and East European Politics: From Communism to Democracy |first=Sharon L. |last=Wolchik |author2=Jane Leftwich Curry |url=https://books.google.com/books?id=ciKIBazTof8C&pg=PA238 |page=238 |publisher=Rowman & Littlefield |year=2007 |isbn=978-0-7425-4068-2}}</ref> كانت مظاهرة سياسية سلمية وقعات نهار 23 غشت 1989. ف هاد النهار، تقريبا جوج مليون ديال الناس شبكو يديهم و دارو سلسلة بشرية طويلة كتوصل لـ 690 كيلومتر، وك تدوز من تلاتة د ل[[بلدان لبلطيق]]ية: [[إسطونيا]]، [[لاتڤيا]]، و [[ليتوانيا]]. ف داك الوقت، هاد لبلدان كانت مازال محتلة و مضمومة ل[[لإتحاد السوڤياتي]]، و كان المجموع ديال السكان فـ هاد الدول علاين ثمنية د لمليون.

الحكومة المركزية فـ [[موسكو]] كانت كتشوف هاد الدول بلي راهم غير جمهوريات من بين جمهوريات لإتحاد السوڤياتي، و ماشي دول مستاقلة.

المظاهرة ديال "الطريق د البلطيق" كانت مستوحاة من حتجاجات سابقة سميتها "نهار الشريط لكحل" اللي كانت كتوقع ف مدون غربية فـ [[عوام 1980|الثمانينات]]. هاد المظاهرة جات باش تخلّد الذكرى الخمسين ديال تيفاقية مولوطوڤ–ريبنطروپ، اللي كانت ما بين [[لإتحاد السوڤياتي]] و [[ألمانيا النازية]]، واللي تقسمو فيها دول بحال [[پولونيا]]، [[فينلاندا]]، [[إسطونيا]]، [[لاتڤيا]]، [[ليتوانيا]]، و [[رومانيا]] كمناطق نفوذ بيناتهم. هاد الإتفاق كان سباب كبير ف إندلاع [[لحرب لعالمية الجاوجة|الحرب العالمية الثانية]] فـ شتنبر 1939، و تبعو الإحتلال السوفياتي للدول البلطيقية فـ يونيو 1940.

الحدث ديال سنة 1989 تنظم من عند الحركات اللي كانت كتنادي بالإستقلال ف دول البلطيق، بحال راهڤاريني فـ إسطونيا، طاوطاس فرونطي فـ لاتڤيا، و ساجوديس فـ ليتوانيا. الهدف ديالهم كان هو يجبدو الإنتباه العالمي، و يورّيو بلي الشعوب ديالهم باغية الإستقلال، و كاين تضامن قوي بين الدول ب تلاتة. هاد الحدث توصف فـ العالم بلي راه حملة إعلامية ناجحة بزاف، و كان مشهد مؤثر بزاف من الناحية العاطفية و كيشد الإنتباه من الناحية البصرية.<ref name=drei>{{cite book |title=Latvia in Transition |first=Juris |last=Dreifelds |url=https://books.google.com/books?id=0d9svpuxozkC&pg=PA34 |publisher=Cambridge University Press |year=1996 |pages=34–35 |isbn=0-521-55537-X}}</ref>{{sfn|Anušauskas|2005|p=619}}

هاد الحدث كان فرصة مهمة للنشطاء ف دول البلطيق باش يفضحو الحكم السوڤياتي، و ما يخليوش قضية الإستقلال تبقى غير مسألة سياسية، بل حتى قضية أخلاقية، فيها الحق و الكرامة ديال الشعوب. السلطات السوڤياتية ردّات ب كلام قاسي و حاد، ولكن ما دارت حتى شي خطوة بنّاءة باش تقرّب وجهات النظر بين دول البلطيق و باقي الإتحاد السوڤياتي.<ref name=drei />

== مصادر ==
{{عيون}}
{{ضبط مخازني}}

[[تصنيف:1989 ف إسطونيا]]
[[تصنيف:1989 ف ليتوانيا]]
[[تصنيف:1989 ف لاتڤيا]]
[[تصنيف:لإتحاد السوڤياتي]]
الطريق ديال البلطيق (أولا كما كيسمّيوه حتى "سلسلة الحرية") كانت مظاهرة سياسية سلمية وقعات نهار 23 غشت 1989. ف هاد النهار، تقريبا جوج مليون ديال الناس شبكو يديهم و دارو سلسلة بشرية طويلة كتوصل لـ 690 كيلومتر، وك تدوز من تلاتة د لبلدان لبلطيقية: إسطونيا، لاتڤيا، و ليتوانيا. ف داك الوقت، هاد لبلدان كانت مازال محتلة و مضمومة للإتحاد السوڤياتي، و كان المجموع ديال السكان فـ هاد الدول علاين ثمنية د لمليون.

الحكومة المركزية فـ موسكو كانت كتشوف هاد الدول بلي راهم غير جمهوريات من بين جمهوريات لإتحاد السوڤياتي، و ماشي دول مستاقلة.

المظاهرة ديال "الطريق د البلطيق" كانت مستوحاة من حتجاجات سابقة سميتها "نهار الشريط لكحل" اللي كانت كتوقع ف مدون غربية فـ الثمانينات. هاد المظاهرة جات باش تخلّد الذكرى الخمسين ديال تيفاقية مولوطوڤ–ريبنطروپ، اللي كانت ما بين لإتحاد السوڤياتي و ألمانيا النازية، واللي تقسمو فيها دول بحال پولونيا، فينلاندا، إسطونيا، لاتڤيا، ليتوانيا، و رومانيا كمناطق نفوذ بيناتهم. هاد الإتفاق كان سباب كبير ف إندلاع الحرب العالمية الثانية فـ شتنبر 1939، و تبعو الإحتلال السوفياتي للدول البلطيقية فـ يونيو 1940.

الحدث ديال سنة 1989 تنظم من عند الحركات اللي كانت كتنادي بالإستقلال ف دول البلطيق، بحال راهڤاريني فـ إسطونيا، طاوطاس فرونطي فـ لاتڤيا، و ساجوديس فـ ليتوانيا. الهدف ديالهم كان هو يجبدو الإنتباه العالمي، و يورّيو بلي الشعوب ديالهم باغية الإستقلال، و كاين تضامن قوي بين الدول ب تلاتة. هاد الحدث توصف فـ العالم بلي راه حملة إعلامية ناجحة بزاف، و كان مشهد مؤثر بزاف من الناحية العاطفية و كيشد الإنتباه من الناحية البصرية.

هاد الحدث كان فرصة مهمة للنشطاء ف دول البلطيق باش يفضحو الحكم السوڤياتي، و ما يخليوش قضية الإستقلال تبقى غير مسألة سياسية، بل حتى قضية أخلاقية، فيها الحق و الكرامة ديال الشعوب. السلطات السوڤياتية ردّات ب كلام قاسي و حاد، ولكن ما دارت حتى شي خطوة بنّاءة باش تقرّب وجهات النظر بين دول البلطيق و باقي الإتحاد السوڤياتي.

 مصادر 

تصنيف:1989 ف إسطونيا
تصنيف:1989 ف ليتوانيا
تصنيف:1989 ف لاتڤيا
تصنيف:لإتحاد السوڤياتي